Lea Praks

Lea Praks (kuni 1972 Lea Hering; 30. jaanuar 1934 Räpina vallas Võrumaal – 29. veebruar 2024) oli eesti arstiteadlane. Ta lõpetas 1952. aastal Jõgeva Keskkooli, 1958. aastal Tartu Riikliku Ülikooli arstiteaduskonna ja 1964. aastal samas aspirantuuri, kaitses meditsiinikandidaadi kraadi 1970 TRÜs väitekirjaga "Vereseerumi histaminopeksiast bronhiaalastma, kroonilise bronhiidi ja kopsutuberkuloosi haigetel". Ta täiendas end 1970. aastal Moskva I Meditsiiniinstituudis hospitaalsisehaiguste alal ja 1974. aastal Moskva Arstide Täienduse Keskinstituudis kliinilise allergoloogia alal. Ta oli aastatel 1958–1959 Mustvee haigla sanitaarepidemioloogia osakonna juhataja, 1959–1962 Jõgeva rajoonihaigla peaarsti asetäitja, 1965–1968 TRÜ meditsiinikesklabori nooremteadur, 1968–1977 ülikooli hospitaalsisehaiguste kateedri assistent, 1978–1984 dotsent, 1984–1992 arstide täiendusteaduskonna teraapia kateedri dotsent, 1992–1994 kopsukliiniku dotsent ja 1994–1999 juhataja. Ta on õpetanud sisehaigusi, väliteraapiat, pulmonoloogiat ja allergoloogiat. 2007. aastal sai Lea Praksist Tartu Ülikooli arstiteaduskonna emeriitdotsent. Tema peamised uurimisvaldkonnad on olnud pulmonoloogia ja allergoloogia. Praks on avaldanud üle 60 teadustrükise. "Über die Histaminopexie bei chrinoscher Bronchitis" (kaasautorid I. Maripuu, N. Šamardin). // Allergie Asthma 13 (1967) 5 "The histamine-binding capacity of blood serum in patients with pulmonary tuberculosis" (kaasautor H. Sillastu). // Ann. Med. Intern. Fenniae 56 (1967) 1 "Klinische und experimentelle Untersuchungen zur Immunologie des Myokardinfarktes" (kaasautor). // Z. Gesamte Inn. Med 25 (1970) 1 "Metoodiline juhend sisehaiguste praktikumide ja valvete läbiviimiseks meditsiiniõdede kursusel". Tartu 1978 "Bronhiaalastma". Tartu 1990 "Astma diagnostika ja ravi". Kaasautor. Tallinn 1995 "Astma ja allergia". Tartu: Tartu Astmahaigete Selts, 1995 "Pulmonoloogia lühikursus". Kaasautor. Atlex. 1996 "An intranasal glucocorticoid inhibits the increase of specific IgE initiated during birch pollen season" (kaasautor). // Journal of Allergy and Clinical Immunology 100 (1997) 5 "Upregulation of nasal mucosal eotaxin in patients with allergic rhinitis during grass pollen season: effect of a local glucocorticoid" (kaasautor). // Clin. Exp. Allergy 30 (2000) 10 "Comparison of a nasal glucocorticoid, antileukotriene, and a combination of antileukotriene and antihistamine in the treatment of seasonal allergic rhinitis" (kaasautor). // Journal of Allergy and Clinical Immunology 109 (2002) 6 "Abiks astmahaigele". Tartu: Atlex, 2002 "Köha". Tallinn: Avahoolduse Arenduskeskus, 2002 Lea Praks, Enn Püttsepp. Arvamus EPL, 11. juuni 1996 Eesti Sisearstide Seltsi liige Eesti Kopsuarstide Seltsi liige 1998 Tartu Ülikooli medal Lea Praks oli piimandustöötaja tütar ja Jaan Praksi abikaasa. "Eesti teaduse biograafiline leksikon", 3. köide Jõgeva Keskkooli vilistkaste nimekirjad. Jõgeva Põhikooli veebisait. Arstiteaduskond sai 35 emeriitdotsenti Meditsiiniuudised, 24. aprill 2007 "Tartu Ülikooli medali kavalerid". Tartu Ülikool. Vaadatud 5.12.2022. "Tartu Riikliku Ülikooli õppe-teaduskoosseisu biobibliograafia nimestik 1944–1980". Tartu 1987. Lk 112, II kd, lk 134 "Tartu ülikooli ajalugu: kolmes köites". Tallinn 1982. III kd, lk 265 Helbe Merila-Lattik. "Eesti arstid 1947–1997". Tallinn 1997. Lk 912 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.